
         reformă şi privatizare 






	                             Nr. 4c-1/574/2023
                             PL-x 646/2023
                             București, 25.03.2024





                        



AVIZ
asupra proiectului de Lege privind aprobarea Ordonanţei Guvernului nr.30/2023 pentru stabilirea unor măsuri bugetare privind utilizarea contribuţiei de solidaritate instituite prin Ordonanţa de urgenţă a Guvernului nr.186/2022 privind unele măsuri de punere în aplicare a Regulamentului (UE) 2022/1.854 al Consiliului din                6 octombrie 2022 privind o intervenţie de urgenţă pentru abordarea problemei preţurilor ridicate la energie


În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată spre dezbatere și avizare, cu proiectul de Lege privind aprobarea Ordonanţei Guvernului nr.30/2023 pentru stabilirea unor măsuri bugetare privind utilizarea contribuţiei de solidaritate instituite prin Ordonanţa de urgenţă a Guvernului nr.186/2022 privind unele măsuri de punere în aplicare a Regulamentului (UE) 2022/1.854 al Consiliului din  6 octombrie 2022 privind o intervenţie de urgenţă pentru abordarea problemei preţurilor ridicate la energie, transmis cu adresa                    nr. PL-x 646/2023 din 23 octombrie 2023, înregistrată sub nr.4c-1/574 din data de            24 octombrie 2023.
Conform prevederilor art. 75 din Constituţia României, republicată și ale               art. 92, alin.(9), pct.1, din Regulamentul Camerei Deputaţilor, republicat, cu modificările ulterioare, Camera Deputaţilor este Camera Decizională. 
Senatul, în calitate de primă Cameră sesizată, a adoptat proiectul de Lege, în ședința din data de 18 octombrie 2023.
Potrivit reglementărilor art. 62 din Regulamentul Camerei Deputaţilor, republicat, cu modificările ulterioare, membrii Comisiei au examinat proiectul de Lege privind aprobarea Ordonanţei Guvernului nr.30/2023 pentru stabilirea unor măsuri bugetare privind utilizarea contribuţiei de solidaritate instituite prin Ordonanţa de urgenţă a Guvernului nr.186/2022 privind unele măsuri de punere în aplicare a Regulamentului (UE) 2022/1.854 al Consiliului din 6 octombrie 2022 privind o intervenţie de urgenţă pentru abordarea problemei preţurilor ridicate la energie, în ședința din data de 25 martie 2024. 
Proiectul de lege are ca obiect de reglementare instituirea unei excepţii de la prevederile art.6 alin.(2) şi (3) din Ordonanţa de urgenţă a Guvernului nr.186/2022 privind unele măsuri de punere în aplicare a Regulamentului (UE) 2022/1.854 al Consiliului din 6 octombrie 2022 privind o intervenţie de urgenţă pentru abordarea problemei preţurilor ridicate la energie, aprobată cu completări prin Legea nr.119/2023,  în sensul ca sumele corespunzătoare contribuţiei de solidaritate colectate în anul 2023, în contul prevăzut la art.7 alin. (2) să se utilizeze pentru alimentarea contului prevăzut la art.15 alin.(6) din Ordonanţa de urgenţă a Guvernului nr.27/2022 privind măsurile aplicabile clienților finali din piața de energie electrică și gaze naturale în perioada 1 aprilie 2022-31 martie 2023, precum și pentru modificarea și completarea unor acte normative din domeniul energiei, aprobată cu modificări și completări prin Legea nr.206/2022, cu modificările și completările ulterioare şi anume, contul «Fondul pentru Tranziţie Energetică», în scopul asigurării sumelor necesare plăţii compensărilor acordate furnizorilor de energie electrică şi gaze naturale.
Membrii Comisiei au analizat proiectul de lege supus avizării, expunerea de motive, avizul favorabil al Consiliului Legislativ, cu observații și propuneri, transmis cu adresa nr.798 din data de 9 august 2023 precum și avizul favorabil al Consiliului Economic și Social, transmis cu adresa nr.5.638 din data de 9 august 2023.
În urma dezbaterilor, membrii Comisiei au hotărât, cu majoritate de voturi                   (o abținere) avizarea favorabilă a proiectului de Lege privind aprobarea Ordonanţei Guvernului nr.30/2023 pentru stabilirea unor măsuri bugetare privind utilizarea contribuţiei de solidaritate instituite prin Ordonanţa de urgenţă a Guvernului nr.186/2022 privind unele măsuri de punere în aplicare a Regulamentului (UE) 2022/1.854 al Consiliului din  6 octombrie 2022 privind o intervenţie de urgenţă pentru abordarea problemei preţurilor ridicate la energie, în forma adoptată de Senat.  
În raport cu obiectul şi conținutul său, inițiativa legislativă face parte din categoria legilor ordinare.



                PREŞEDINTE                                                                       SECRETAR

               Costel Neculai DUNAVA                                                KELEMEN Attila

